Το διαμέρισμα της Καλλιόπης είναι σε πολύ κεντρικό σημείο της Θεσσαλονίκης με κοντινή πρόσβαση σχεδόν στα πάντα. Αν και σε παλιά πολυκατοικία, ο χώρος είναι ανακαινισμένος, δίνοντας έμφαση στην εργονομία και την χρηστικότητα. Η έλλειψη κεντρικής θέρμανσης (λόγω παλαιότητας της οικοδομής) αντισταθμίζεται επαρκώς από την ύπαρξη κλιματιστικών, τουλάχιστον την περίοδο που βρισκόμασταν εκεί που οι θερμοκρασίες δεν ήταν ιδιαίτερα χαμηλές. Ζεστό νερό υπήρχε πάντα και ο εξοπλισμός του σπιτιού κάλυψε όλες μας τις ανάγκες. Η ίδια η οικοδέσποινα απαντούσε άμεσα, φιλικά και με σαφήνεια στην οποιαδήποτε απορία μας και έκανε ό,τι περνούσε απ' το χέρι της για να κάνει την διαμονή μας άνετη. Συμπερασματικά, πρόκειται για ένα τίμιο διαμέρισμα σε μια αξιοπρεπή τιμή με μια εξαιρετική οικοδέσποινα.